อาการก่อนตั้งครรภ์ควรสังเกตุยังไงค่ะ
สวัสดีค่ะ อาการตั้งครรภ์ในแต่ละรายจะไม่เหมือนกันและจะเริ่มไม่พร้อมกัน สำหรับอาการเริ่มแรกสุดที่อาจพบได้คือ อาการเลือดล้างหน้าเด็ก ซึ่งจะเกิดขึ้นหลังไข่ถูกปฏิสนธิประมาณ6-12วัน อาการคือมีเลือดออกปริมาณเพียงเล็กน้อย1-2วัน พบได้ประมาณ30%ของหญิงตั้งครรภ์ส่วนอาการอื่นๆ ที่จะพบตามมาคือ อาการขาดประจำเดือน ประมาณ2สัปดาห์ต่อมา จะเริ่มมีอาการแพ้ท้อง เช่น คลื่นไส้ วิงเวียน เหม็นอาหาร ไวต่อกลิ่นต่างๆ อยากทานอาหารแปลกๆ เป็นต้น แล้วตามด้วยอาการอื่นๆ ของระยะเริ่มแรก ได้แก่ คัดตึงเต้านม เจ็บบริเวณหัวนม ลานหัวนมสีคล้ำ รู้สึกอ่อนเพลีย ปัสสาวะบ่อย ท้องอืด อารมณ์เปลี่ยนแปลง เป็นต้น